b"\n_START_ARTICLE_\nArbatos kult\xc5\xabra\n_START_SECTION_\nAirija\n_START_PARAGRAPH_\nAirija jau seniai yra viena did\xc5\xbeiausi\xc5\xb3 arbatos vartotoj\xc5\xb3 pasaulyje. Nacionalinis vidurkis yra keturi puodeliai per dien\xc4\x85, o dauguma \xc5\xbemoni\xc5\xb3 i\xc5\xa1geria \xc5\xa1e\xc5\xa1is ir daugiau.\n_START_SECTION_\nBritanija\n_START_PARAGRAPH_\nBritai yra did\xc5\xbeiausi arbatos vartotojai pasaulyje pagal arbatos kiek\xc4\xaf, tenkant\xc4\xaf vienam \xc5\xbemogui: vidutini\xc5\xa1kai kiekvienas \xc5\xbemogus suvartoja 2,5 kg per metus. Britams arbatos g\xc4\x97rimas n\xc4\x97ra delikati, i\xc5\xa1puosel\xc4\x97ta kult\xc5\xabrin\xc4\x97 i\xc5\xa1rai\xc5\xa1ka \xe2\x80\x93 puodelis arbatos geriamas kelis kartus per dien\xc4\x85 be joki\xc5\xb3 ceremonij\xc5\xb3._NEWLINE__NEWLINE_\xe2\x80\x9eTea\xe2\x80\x9c (angl. \xe2\x80\x9earbata\xe2\x80\x9c) yra ne tik g\xc4\x97rimo pavadinimas, bet ir v\xc4\x97lyvo vidurdienio lengvas u\xc5\xbekandis, nepriklausomai nuo to, kas geriama. Ne Jungtin\xc4\x97je Karalyst\xc4\x97je tai vadinama \xe2\x80\x9ehigh tea\xe2\x80\x9c, o Jungtin\xc4\x97je Karalyst\xc4\x97je \xe2\x80\x9ehigh tea\xe2\x80\x9c rei\xc5\xa1kia vakarien\xc4\x99. \xc5\xa0is terminas, matyt, kilo i\xc5\xa1 valgymo prie \xe2\x80\x9ehigh\xe2\x80\x9c (pagrindinio) stalo._NEWLINE__NEWLINE_Arbata da\xc5\xbeniausiai patiekiama su pienu (ne grietin\xc4\x97le) ir cukrumi. Jungtin\xc4\x97je Karalyst\xc4\x97je taip pat egzistuoja arbatos nam\xc5\xb3 tradicija, kai patiekiamas tradicinis kremas ir d\xc5\xbeemas ant paplot\xc4\x97li\xc5\xb3, nors \xc5\xa1is paprotys nuo Antrojo pasaulinio karo jau nyksta. Devone ir Kornvelyje ypa\xc4\x8d populiaros kremin\xc4\x97s arbatos. Lyons Corner House yra klestintis toki\xc5\xb3 arbatos nam\xc5\xb3 tinklas.\n_START_SECTION_\n\xc4\x8cekija\n_START_PARAGRAPH_\nPastaraisiai metais specifin\xc4\x97 arbatos kult\xc5\xabra i\xc5\xa1sivyst\xc4\x97 \xc4\x8cekijos Respublikoje. Atsirado \xc4\xafvairi\xc5\xb3 stili\xc5\xb3 arbat\xc5\xb3 namai, ta\xc4\x8diau nepaisant to, kad turi tok\xc4\xaf pat\xc4\xaf pavadinim\xc4\x85, skiriasi nuo briti\xc5\xa1ko stiliaus arbatos nam\xc5\xb3. Grynos arbatos ruo\xc5\xa1iamos pagal tos \xc5\xa1alies, i\xc5\xa1 kurios yra kilusios, papro\xc4\x8dius. Galima rinktis i\xc5\xa1 vis\xc5\xb3 arbat\xc4\x85 ruo\xc5\xa1ian\xc4\x8di\xc5\xb3 \xc5\xa1ali\xc5\xb3 net 80 r\xc5\xab\xc5\xa1i\xc5\xb3 arbat\xc5\xb3. Skirtingi arbatos namai suk\xc5\xabr\xc4\x97 \xc4\xafvairius arbat\xc5\xb3 ruo\xc5\xa1imo ir pateikimo metodus.\n_START_SECTION_\nHonkongas\n_START_PARAGRAPH_\nHonkonge angli\xc5\xa1ko stiliaus arbata i\xc5\xa1sivyst\xc4\x97 \xc4\xaf nauj\xc4\x85 vietinio stiliaus g\xc4\x97rim\xc4\x85 \xe2\x80\x93 \xe2\x80\x9eHonkongo arbata su pienu\xe2\x80\x9c arba tiesiog \xe2\x80\x9epieno arbata\xe2\x80\x9c. Ji populiari cha chaan tenge ir greito maisto parduotuv\xc4\x97se, tokiose, kaip kaip Caf\xc3\xa9 de Coral ir Maxims Express. Tradicin\xc4\x97s kin\xc5\xb3 arbatos \xe2\x80\x93 \xc5\xbealioji arbata, \xe2\x80\x9eG\xc4\x97li\xc5\xb3 arbata\xe2\x80\x9c, \xe2\x80\x9eJazmin\xc5\xb3 arbata\xe2\x80\x9c, \xe2\x80\x9ePu - erh\xe2\x80\x9c arbata \xe2\x80\x93 yra populiarios ir da\xc5\xbeniausiai patiekiamos \xe2\x80\x9eDim sum\xe2\x80\x9c restoranuose per \xe2\x80\x9eYum cha\xe2\x80\x9c.\n_START_SECTION_\nIndija\n_START_PARAGRAPH_\nIndija yra viena did\xc5\xbeiausi\xc5\xb3 arbatos gamintoj\xc5\xb3. Beveik visa suvartojama arbata yra juodoji indi\xc5\xa1ka arbata._NEWLINE_Arbata geriama kaip pusry\xc4\x8di\xc5\xb3 ir vakarien\xc4\x97s g\xc4\x97rimas. Da\xc5\xbenai patiekiama kaip masala chai su pienu ir cukrumi, kartais su prieskoniais. Arbat\xc5\xbeol\xc4\x97s verdamos vandenyje, po truput\xc4\xaf pilant pieno. (apytikriai 2 dalys vandens, 1 - pieno). B\xc5\xabtina pamin\xc4\x97ti, kad labai svarbu prieskoniai. Truputis juod\xc5\xb3j\xc5\xb3 pipir\xc5\xb3, cinamono, kardamono, any\xc5\xbei\xc5\xb3 (ma\xc5\xbedaug po 1/4 \xc5\xa1auk\xc5\xa1telio litrui arbatos), \xc5\xa1iek tiek imbiero, 2-4 gvazdik\xc4\x97liai ir daug rudojo cukraus. Arbata tikrai turi b\xc5\xabti saldi._NEWLINE_Pagal etiket\xc4\x85 kult\xc5\xabringa kiekvienam sve\xc4\x8diui pasi\xc5\xablyti arbatos. Arbata \xc4\xaf\xc4\x97jo ir \xc4\xaf kai kurias idiomas: pra\xc5\xa1yti pinig\xc5\xb3 u\xc5\xbe \xe2\x80\x9echai - pani\xe2\x80\x9c rei\xc5\xa1kia arbatpinigi\xc5\xb3 pra\xc5\xa1ym\xc4\x85, nors kai kuriose valstijose tai gali reik\xc5\xa1ti i\xc5\xa1pirkos pra\xc5\xa1ym\xc4\x85.\n_START_SECTION_\nIranas\n_START_PARAGRAPH_\n\xc4\xae Persij\xc4\x85 (Iranas) arbata pateko per Indij\xc4\x85 ir greitai tapo nacionaliniu g\xc4\x97rimu. Iranie\xc4\x8diai pagal arbatos suvartojim\xc4\x85 yra vieni pirm\xc5\xb3j\xc5\xb3 pasaulyje. Beveik visas \xc5\xa1iaurinis Iranas palei Kaspijos j\xc5\xabr\xc4\x85 yra tinkamas arbatos auginimui. Ypa\xc4\x8d didel\xc4\x97s arbatos plantacijos yra Gilano provincijoje Alborzo kalvose. Milijonai \xc5\xbemoni\xc5\xb3 dirba arbatos industrijoje._NEWLINE__NEWLINE_Nuo sen\xc5\xb3 laik\xc5\xb3 iranie\xc4\x8diai turi Ch\xc3\xa2ikh\xc3\xa2ne (Arbatos namus), kurie vis dar yra svarbi socialin\xc4\x97 vieta. Unikali tradicija arbat\xc4\x85 gerti i\xc5\xa1 l\xc4\x97k\xc5\xa1tut\xc4\x97s, o prie\xc5\xa1 geriant \xc4\xaf burn\xc4\x85 \xc4\xafsid\xc4\x97ti cukraus gabaliuk\xc4\x85.\n_START_SECTION_\nJaponija\n_START_PARAGRAPH_\nJaponijoje labai populiari \xc5\xa1alta arbata. Kavin\xc4\x97se ir restoranuose maistas da\xc5\xbeniausiai patiekiamas su kar\xc5\xa1ta ar \xc5\xa1alta \xe2\x80\x9e\xc5\xbdali\xc4\x85ja arbata\xe2\x80\x9c. \xe2\x80\x9eJuodoji arbata\xe2\x80\x9c su pienu ar citrina patiekiama da\xc5\xbeniausiai vakarieti\xc5\xa1ko stiliaus restoranuose. \xc4\xaevairi\xc5\xb3 kar\xc5\xa1t\xc5\xb3 ir \xc5\xa1alt\xc5\xb3 arbat\xc5\xb3 si\xc5\xabloma pardavimo automatuose._NEWLINE_Kini\xc5\xa1kos tamsios keramikos ritualai ir tradicijos buvo pritaikyti Japonijoje XII a. prad\xc5\xbeioje ir dav\xc4\x97 pagrind\xc4\x85 Japonijos arbatos ceremonijai, kuri savo galutin\xc4\x99 form\xc4\x85 \xc4\xafgavo XVI am\xc5\xbeiuje.\n_START_SECTION_\nRusija\n_START_PARAGRAPH_\nRusijoje arbat\xc4\x85 gerti yra \xc4\xafprasta puodeliuose, u\xc5\xbepylus kar\xc5\xa1tu vandeniu (pora arbatos puodeli\xc5\xb3, '\xd1\x87\xd0\xb0\xd0\xb9 \xd0\xbf\xd0\xb0\xd1\x80\xd0\xbe\xd0\xb9 \xd1\x87\xd0\xb0\xd0\xb9\xd0\xbd\xd0\xb8\xd0\xba\xd0\xbe\xd0\xb2'). Tradicinis vandens virimo indas - virdulys (c\xd0\xb0\xd0\xbc\xd0\xbe\xd0\xb2\xd0\xb0\xd1\x80). Arbata geriama, perpilant i\xc5\xa1 puodelio \xc4\xaf l\xc4\x97k\xc5\xa1tel\xc4\x99, kad grei\xc4\x8diau atau\xc5\xa1t\xc5\xb3, u\xc5\xbekandama saldumynais. Arbatos g\xc4\x97rimas yra \xc5\xa1eimos tradicija, da\xc5\xbeniausiai patiekiant su cukrumi, citrina, \xc4\xafvairiais d\xc5\xbeemais, u\xc5\xbekand\xc5\xbeiais, saldainiais, suspausta obuoli\xc5\xb3 tyre.\n_START_SECTION_\nSandraugos \xc5\xa1alys\n_START_PARAGRAPH_\nDevon\xc5\xa1yro arbata geriama arbatos namuose nuo Jungtin\xc4\x97s Karalyst\xc4\x97s, Australijos, Indijos iki Naujosios Zelandijos. Devon\xc5\xa1yro arbata yra beveik ne\xc5\xbeinoma Jungtin\xc4\x97se Valstijose. \xc5\xbdodis \xe2\x80\x9earbata\xe2\x80\x9c Britanijos taut\xc5\xb3 sandraugos \xc5\xa1alyse gali b\xc5\xabti naudojamas ir valgymo metui apib\xc5\xabdinti, nepriklausomai nuo to, ar jo metu geriama arbata, ar ne. D\xc4\x97l to, pvz., Naujojoje Zelandijoje si\xc5\xabloma i\xc5\xa1gerti \xe2\x80\x9ecuppa\xe2\x80\x9c (kaip \xe2\x80\x9ecup of tea\xe2\x80\x9c).\n_START_SECTION_\n\xc5\xa0ri Lanka\n_START_PARAGRAPH_\n\xc5\xa0ri Lankoje arbata yra patiekiama angli\xc5\xa1ku stiliumi, t. y. su pienu ir cukrumi, bet pienas visada pa\xc5\xa1ildomas. Arbata \xc5\xa0ri Lankoje labai populiari ir tapo jos kult\xc5\xabros dalimi.\n_START_SECTION_\nTaivanas\n_START_PARAGRAPH_\nNeseniai atsirado populiari jaunimo burbulin\xc4\x97 arbata i\xc5\xa1 Taivano. \xc5\xa0is azijieti\xc5\xa1kas g\xc4\x97rimas Jungtin\xc4\x97se Valstijose paplito 2000 metais. Da\xc5\xbeniausiai jis vadinamas \xe2\x80\x9eBurbul\xc5\xb3 arbata\xe2\x80\x9c, \xe2\x80\x9ePerlinio pieno arbata\xe2\x80\x9c arba \xe2\x80\x9eBoba\xe2\x80\x9c (\xc5\xber. naujien\xc4\x85). Burbulin\xc4\x97s arbatos galima rasti did\xc5\xbeiuosiuose Europos miestuose: Londone, Pary\xc5\xbeiuje.\n_START_SECTION_\nTibetas\n_START_PARAGRAPH_\nTradici\xc5\xa1kai arbata gaminama i\xc5\xa1 plyteli\xc5\xb3 ir jako pieno. \xc4\xae u\xc5\xbepilt\xc4\x85 arbat\xc4\x85 dedama sviesto, pieno, druskos ir cukraus. Pakaitinama, kad suformuot\xc5\xb3 \xe2\x80\x9ePo cha\xe2\x80\x9c, ir i\xc5\xa1mai\xc5\xa1oma. Galima naudoti \xe2\x80\x9eJuod\xc4\x85j\xc4\x85 arbat\xc4\x85\xe2\x80\x9c, pien\xc4\x85, sviest\xc4\x85. (\xc5\xber. recept\xc4\x85)\n_START_SECTION_\nTurkija\n_START_PARAGRAPH_\nTurki\xc5\xa1ka arbata arba \xe2\x80\x9e\xc3\x87ay\xe2\x80\x9c geriama visoje Turkijoje. Turki\xc5\xa1ka arbata verdama virdulyje, o ne plikoma. Gali b\xc5\xabti stipri \xe2\x80\x9ekoyu\xe2\x80\x9c (tamsi) arba silpna \xe2\x80\x9ea\xc3\xa7ik\xe2\x80\x9c (atvira). Arbata geriama i\xc5\xa1 ma\xc5\xbe\xc5\xb3 stiklini\xc5\xb3, kad matyt\xc5\xb3si arbatos spalva ir cukraus gabaliukai. Kadangi Turkija yra musulmoni\xc5\xa1ka \xc5\xa1alis, arbata pakei\xc4\x8dia alkohol\xc4\xaf."